Korinttilainen pylväsjärjestelmä  
1. päätykolmio 2. akroterion 3. sima 4. korniisi 6. hammaslista 7. friisi 13. arkkitraavi 14. kapiteeli 17. pylväänvarsi 18. kanneluuri 19. stylobaatti 20. heliks 22. kalathos 23. skotia 24. torus
**Korinttilainen pylväsjärjestelmä** tai **korinttilainen tyyli** on yksi kolmesta klassisesta pylväsjärjestelmästä, jotka ovat peräisin antiikin kreikkalaisesta arkkitehtuurista. Kaksi muuta ovat doorilainen ja joonialainen pylväsjärjestelmä. Pylväsjärjestelmiin kuuluu pylväiden lisäksi myös entablementti eli palkisto. Korinttilaista tyyliä käytettiin erityisesti roomalaisessa arkkitehtuurissa.

Historia
--------

Korinttilainen tyyli kehittyi Kreikassa viimeisenä klassisista pylväsjärjestelmistä klassisella kaudella 400-luvulla eaa. Se kehitettiin korvaajaksi joonialaiselle tyylille, mahdollisesti Korintin kaupungissa, josta tyyli on saanut nimensä. Järjestelmää käytettiin aluksi lähinnä sisätiloissa, kuten Bassain Apollon Epikurioksen temppelissä sekä monissa pyörötemppeleissä, kuten Epidauroksen Asklepieionin Tholoksessa. Varhaisin tunnettu rakennelma, jossa tyyliä käytettiin julkisivussa, on Lysikrateen muistomerkki Ateenassa.

Päätyylinä korinttilaista tyyliä käytettiin kreikkalaisissa temppeleissä suhteellisen vähän. Tyyli yleistyi roomalaisella kaudella ja oli roomalaisten temppeleiden tärkein tyylisuunta. Merkittävin puhtaasti korinttilainen temppeli Kreikassa on Ateenan Olympoksen Zeuksen temppeli, joka sekin saatettiin valmiiksi vasta roomalaisella kaudella 100-luvulla jaa. Roomalaiset kehittivät myös kompositapylväsjärjestelmän, jonka kapiteelissa yhdistyvät joonialaisen ja korinttilaisen kapiteelin piirteet.

Ominaisuudet
------------

Korinttilainen pylväsjärjestelmä on klassisista pylväsjärjestelmistä monimutkaisin ja koristelluin. Pylväässä on plintti ja koristeellinen baasi eli jalusta, joka on samanlainen kuin joonialaisissa pylväissä. Pylväänvarsi on hoikka, ja sen kanneluurit eli uurteet ovat myös samanlaiset kuin joonialaisessa pylväässä. Korinttilainen kapiteeli muodostuu korimaisesta kalathoksesta, joka on koristeltu akantin lehdillä, sekä ylälaidan helikseistä. Sen päällä on abakus-laatta.

* Korinttilainen kapiteeli.Korinttilainen kapiteeli.
* Yksityiskohta Olympoksen Zeuksen temppelistä.Yksityiskohta Olympoksen Zeuksen temppelistä.

Esimerkkejä
-----------

Tunnettuja esimerkkejä korinttilaisen tyylin käytöstä ovat muun muassa:

### Antiikin aikana

* Castorin ja Polluxin temppeli, Rooma.Castorin ja Polluxin temppeli, Rooma.
* Hadrianuksen kirjasto, AteenaHadrianuksen kirjasto, Ateena
* Octavian temppeli, Korintti.Octavian temppeli, Korintti.
* Olympoksen Zeuksen temppeli, Ateena.Olympoksen Zeuksen temppeli, Ateena.
* Pantheon, Rooma.Pantheon, Rooma.

 
* Antoninuksen ja Faustinan temppeli, Forum Romanum, Rooma
* Apollon Epikurioksen temppeli, Bassai (yhdessä sisäosan pylväässä)
* Apollonin temppeli, Side
* Athenen temppeli, Side
* Bacchuksen temppeli, Baalbek
* Castorin ja Polluxin temppeli, Forum Romanum, Rooma
* Dionysoksen temppeli, Side
* Castorin ja Polluxin temppeli, Neapolis
* Fokaksen pylväs, Forum Romanum, Rooma
* Hadrianuksen kirjasto, Ateena
* Hadrianuksen temppeli, Efesos
* Juppiter Optimus Maximuksen temppeli, Capitolium, Rooma (neljäs temppeli)
* Kaikuhalli eli Ekho-stoa, Olympia (?)
* Lysikrateen muistomerkki, Ateena
* Miletoksen portti, Miletos (yläkerta)
* Nymfaion, Side
* Octavian temppeli, Korintti
* Olympieion, Efesos
* Olympoksen Zeuksen temppeli, Ateena
* Pantheon, Rooma
* Serapeion, Efesos
* Trajanuksen temppeli, Pergamon
* Tykhen temppeli, Side
* Venus Genetrixin temppeli, Caesarin forum, Rooma
* Vespasianuksen muistomerkki, Side
* Vestan temppeli, Forum Romanum, Rooma

 
### Nykyaikana

* Eduskuntatalo, Helsinki
* Helsingin tuomiokirkko, Helsinki
* Iisakin kirkko, Pietari
* Valtioneuvoston linna, Helsinki

Lähteet
-------

1. ↑  *Arkkitehtuurin sanakirja*. WSOY, 2000. ISBN 951-0-24579-8.
2. 1 2 3 4  Castrén, Paavo & Pietilä-Castrén, Leena: "Korinttilainen pylväsjärjestelmä", *Antiikin käsikirja*, s. 276. Helsinki: Otava, 2000. ISBN 951-1-12387-4.
3. ↑  Dinsmoor, William Bell: *The Architecture of Ancient Greece*, s. 389. W. W. Norton & Company, Inc. 1975. ISBN 0-393-04412-2.

Aiheesta muualla
----------------

* Kuvia tai muita tiedostoja aiheesta **korinttilainen pylväsjärjestelmä** Wikimedia Commonsissa